EASIT: Formació en Accés Fàcil per a la Inclusió Social
Unitat 4. La professió.
Element 2. Habilitats interpersonals.
Punts clau de les habilitats interpersonals.
L'animació presenta habilitats interpersonals
com la comunicació i una actitud positiva,
necessàries al procés de crear llenguatge fàcil de comprendre (LFC).
A totes les feines calen algunes habilitats interpersonals,
però un professional de l'àmbit del LFC
depèn molt d'aquestes habilitats.
Crear LFC de qualitat és un procés complex.
Pot requerir molt de temps.
Durant el procés, segurament treballaràs amb diferents usuaris i professionals.
Vegem amb detall algunes habilitats interpersonals
que poden ser útils.
Escoltar.
Escoltar atentament és molt important.
Deixa que l'interlocutor acabi de parlar.
Reflexiona sobre el que diu i resumeix-ho.
Repeteix-ho per comprovar que has entès bé l'interlocutor.
Comunicació verbal clara.
Sigues decisiu i concret.
Fes preguntes concretes.
Quan parlis amb validadors evita utilitzar preguntes de sí o no.
Assegura't que t'entenen.
Fes preguntes per aclarir el que calgui.
Pots utilitzar imatges per explicar-te millor
o per ajudar la gent a respondre.
I no t'oblidis d'escoltar i reflexionar.
Comunicació no verbal.
La comunicació no verbal són els missatges no escrits i no orals
que enviem o rebem.
És el llenguatge corporal.
Els sons que fem, les expressions facials, gestos,
la proximitat i moltes altres coses.
Algunes persones amb què treballis
potser no utilitzaran gaire comunicació verbal,
per això és important que coneguis els elements de comunicació no verbal.
Assertivitat.
L'assertivitat és una paraula dura, però un concepte tou.
Significa que no som passius, ni agressius,
però sabem transigir, fer les coses justament
i defensar-nos a nosaltres i als altres.
Recordes el que hem dit de la comunicació clara?
Quan som assertius la gent sap quin és el seu lloc.
Tots hi sortim guanyant.
Genial, no?
Treball en equip.
Treball en equip vol dir treballar amb els altres per produir quelcom.
Si vols que el teu LFC sigui de bona qualitat,
segurament hauràs de treballar amb diverses persones.
Hauràs de crear una xarxa de contactes.
Busca gent amb les habilitats i coneixement necessaris.
Reconeix quan necessites ajuda
i no siguis massa orgullós per demanar-ne.
És important que identifiquis els punts forts i dèbils dels companys.
Si ho fas, podràs treballar amb les persones adequades
per a la tasca en la qual treballis.
Defineix clarament els rols, sigues sincer.
Guiar a les persones és important.
Treballaràs amb gent amb altres nivells de coneixements, destresa o experiència.
Dona el mèrit als altres. Dona les gràcies.
Escolta què preocupa a la gent.
Fes-te responsable dels teus errors.
Com ja hem dit, estableix una xarxa de gent
per fer la feina més ràpida i eficient.
Els validadors, també coneguts com lectors de prova, són aliats.
També treballaràs amb altres professionals.
És important que mostris respecte i confiança als teus companys.
Resolució de problemes.
Cada persona i cada professional
té problemes en algun moment.
És important saber definir el problema, analitzar-lo,
trobar possibles solucions i triar-ne una.
La resolució de problemes va molt lligada a la presa de decisions.
Què es pot fer? Qui ho pot fer?
Quan i com ho poden fer?
Hi ha molts consells per adquirir i polir la presa de decisions.
Així que no t'amoïnis si és un dels teus punts dèbils.
Actitud positiva.
Sigues positiu sempre.
Així impulsaràs el procés creatiu.
Inspira i motiva la gent, augmenta la col·laboració.
El resultat serà millor.
El teu LFC serà millor i més útil.
Humor.
No, no ens hem oblidat de l'humor.
És més fàcil treballar amb altres amb una dosi saludable d'humor.
Sabies que, de vegades, amb l'humor pots fer
que la gent entengui coses difícils d'entendre?
I si et diem que pots fer divertida la teva feina?
Ves i sigues el professional més divertit i genial
que crea LFC.
Abans, dona'ns un minut.
No et sents molt sociable? Amb do de gents? Enfocat al client?
No passa res.
Hi ha moltes maneres de practicar les habilitats interpersonals.
L'ofici fa el mestre.
Intenta parlar amb la gent sempre que puguis. Uneix-te a un grup.
Pots fer tallers en línia o cara a cara.
Només necessites la voluntat de fer un canvi.
El LFC de qualitat que has triat crear
suposa un gran canvi per a molta gent.
Així que bona sort i bon viatge.
Guió preparat per Zavod Risa i RTV Slovenija.
Disseny gràfic i animació creats per Blaž Zajc.
Produït per RTV Slovenija al 2021.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social